Rokok Hamba kari saeler dakakep kangge nundhung atise hawa segara. Biyasane malem Minggu ngene iki wis ngeterake sithike penumpang lima. Nanging dina iki mau nganti surup durung ana penumpang siji-sijiya sing njaluk takterake. Embuh nyangapa kok sepi. Apa masalah udan iki mau apa piye? Yen wis ngene iki aku njur bali kelingan ngendikane ibuku Arsini suwargi, yen ta kaya ketemune jodho, pesthi dalah rejeki iku ana astane Gusti. Titah mung diwenangake mbudidaya utawa ikhtiyar wae.
